SMPC รายได้พุ่ง หนุนกำไรไตรมาส 1 โต 72% สู่ระดับ 146 ลบ.
SMPC รายได้พุ่ง หนุนกำไรไตรมาส 1 โต 72% สู่ระดับ 146 ลบ. จากช่วงเดียวกันเมื่อปีก่อนมีกำไร 85 ลบ.
11 พ.ค. 2563

บริษัท สหมิตรถังแก๊ส จำกัด (มหาชน) หรือ SMPC รายงานผลการดำเนินงานงวดไตรมาส 1/63 สิ้นสุดวันที่ 31 มี.ค.63 ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากรายได้จากการขายเพิ่มขึ้น 165.82 ล้านบาท (21.3%) จาก 779.23 ล้านบาท เป็น 945.05 ล้านบาท เนื่องจากลูกค้าในแถบเอเชียใต้ที่ชะลอการสั่งซื้อไปในช่วงปีก่อน เริ่มกลับมาสั่งซื้อบางส่วนตั้งแต่ชวงปลายปี 2562 ต่อเนื่องจนปัจจุบัน และเกิดจากยอดขายในสหรัฐอเมริกายังคงมีต่อเนื่องจากสงครามการค้าระหว่างสหรัฐอเมริกาและจีน
อีกทั้งกำไรขั้นต้นเพิ่มขึ้น 67.72 ล้านบาท (47.5%) จาก 142.44 ล้านบาท เป็น 210.16 ล้านบาท ในขณะเดียวกันอัตรากำไรขั้นต้นเพิ่มขึ้นจาก 18.3% เป็น 22.2 % เป็นผลจากราคาเหล็กในตลาดโลกลดลงส่งผลให้ต้นทุนวัตถุดิบลดลง
รวมถึงรายได้อื่นเพิ่มขึ้น 25.07 ล้านบาท (56.6%) จาก 44.28 ล้านบาท เป็น 69.35 ล้านบาท เนื่องจากกำไรจากอัตราแลกเปลี่ยนเพิ่มขึ้นจากค่าเงินบาทที่อ่อนอย่างต่อเนื่องจากการรับชำระหนี้จากลูกหนี้การค้าและจากค่าขายเศษซากที่มีปริมาณเพิ่มขึ้นตามปริมาณผลิตที่เพิ่มขึ้น
ขณะที่ต้นทุนทางการเงินลดลง 1.66 ล้านบาท (43.6%) จาก 3.81 ล้านบาท เหลือ 2.15 ล้านบาท เนื่องจากผลประกอบการที่ดีขึ้นทำให้บริษัทมีเงินสำรองและเงินหมุนเวยนในกิจการเพียงพอจึงสามารถนำเงินไปชำระหนี้ก่อนกำหนดเพื่อลดภาระดอกเบี้ยจ่าย